GENERÁLNA PROKURATÚRA
Slovenskej republiky

Leg/2 340/23/1000 
Zbierka služobných predpisov
generálneho prokurátora 
	Slovenskej republiky
	Por. č. 2/2024

P R Í K A Z

generálneho prokurátora Slovenskej republiky

z  15. januára 2024,

ktorým sa mení príkaz generálneho prokurátora Slovenskej republiky por. č. 12/2004 z 31. augusta 2004 o služobnej pohotovosti na Úrade špeciálnej prokuratúry

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

Čl. I

Príkaz generálneho prokurátora Slovenskej republiky por. č. 12/2004 z 31. augusta 2004 o služobnej pohotovosti na Úrade špeciálnej prokuratúry sa mení takto:

1.	V čl. 2 odsek 1 znie:
„(1)	Špeciálny prokurátor určí prokurátorov Úradu špeciálnej prokuratúry, ktorým nariadi služobnú pohotovosť, a to vždy najmenej na mesiac vopred tak, aby služobná pohotovosť bola zabezpečovaná týždenne.“.

2.	V čl. 2 odseky 3 a 4 znejú:
„(3) Týždenná služobná pohotovosť začína od pondelka od 07.00 hod. a končí najbližší nasledujúci pondelok o 07.00 hod.; denný služobný čas sa za služobnú pohotovosť nepovažuje. Ak na pondelok pripadá deň pracovného voľna alebo deň pracovného pokoja, špeciálny prokurátor môže určiť koniec služobnej pohotovosti službu odovzdávajúceho prokurátora a začiatok služobnej pohotovosti službu preberajúceho prokurátora aj na iný deň.
(4) Nariadenie služobnej pohotovosti oznamuje špeciálny prokurátor elektronickými prostriedkami generálnemu prokurátorovi Slovenskej republiky, krajským prokurátorom, Prezídiu Policajného zboru, Národnej kriminálnej agentúre Prezídia Policajného zboru, Úradu inšpekčnej služby a Špecializovanému trestnému súdu.“.
3.	V čl. 4 odsek 1 znie:
„(1) Priebeh výkonu služobnej pohotovosti sa zaznamenáva vo výkaze o služobnej pohotovosti, ktorého vzor je uvedený v prílohe č. 2.“.

4.	V čl. 4 odsek 3 znie:
„(3) Výkaz o služobnej pohotovosti predkladá po overení správnosti v ňom uvedených údajov špeciálny prokurátor ekonomickému odboru Generálnej prokuratúry Slovenskej republiky, a to najneskôr do piateho dňa nasledujúceho mesiaca.“.

5.	Príloha č. 2 vrátane nadpisu znie:
„Príloha č. 2 k príkazu
generálneho prokurátora
Slovenskej republiky
por. č. 12/2004

Čl. II

Tento príkaz nadobúda účinnosť 25. januára 2024.

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky